L 209/56
HU
Az Európai Unió Hivatalos Lapja
2022.8.10.
— a **** AD 2.19. pont helyébe a következő szöveg lép: „**** AD 2.19.
Rádiónavigációs és leszállási eszközök A repülőtéri műszeres megközelítési és közelkörzeti eljárásokhoz kapcsolódó rádiónavigációs és leszállási eszközök részletes leírása, amely a következőket tartalmazza: 1.
a) az eszközök típusa; b) mágneses eltérés a legközelebbi fokra kerekítve, az adott esetnek megfelelően; c) az ILS/MLS/GLS, az alapvető GNSS és az SBAS használata esetén támogatott művelettípusok; d) az ILS osztályozása; e) a létesítmények osztályozása és a megközelítési létesítmények megjelölése(i) a GBAS vonatkozásában; f) a VOR/ILS/MLS vonatkozásában az állomás mágneses elhajlása a legközelebbi fokra kerekítve, az eszköz műszaki felállításához; 2. azonosítás, szükség esetén; 3. frekvencia/frekvenciák, csatorna szám(ok), szolgáltató és hivatkozási útvonal azonosító(k), adott esetben; 4. üzemidő, adott esetben; 5. az adóantenna helyzetének földrajzi koordinátái fokban, percben, másodpercben és tized másodpercben megadva; 6. a távolságmérő berendezés adóantennájának tengerszinthez viszonyított magassága a legközelebbi 30 m-re (100 láb) megadva, és a precíziós távolságmérő berendezés tengerszinthez viszonyított magas­ sága a legközelebbi 3 m-re (10 láb) megadva, a GBAS vonatkozási pont tengerszinthez viszonyított magassága a legközelebbi méterre vagy lábra megadva és a pont ellipszoid magassága a legközelebbi méterre vagy lábra megadva; az SBAS vonatkozásában a leszállási küszöbpont (LTP) vagy fiktív küszöb­ pont (FTP) ellipszoid magassága a legközelebbi méterre vagy lábra megadva; 7. a szolgáltatási volumen sugara a GBAS vonatkozási pontjától, a legközelebbi kilométerre vagy tengeri mérföldre megadva; 8. megjegyzések.
Amennyiben ugyanazt az eszközt használják útvonali és repülőtéri célokra, az ENR 4.
szakaszban is meg kell adni a leírást.
Ha a földi bázisú kiegészítő rendszer (GBAS) több repülőteret szolgál ki, mindegyik repülőtér vonatkozásában meg kell adni az eszköz leírását.
Ha a létesítményt üzemben tartó hatóság nem a kijelölt hatóság, az üzemben tartó hatóság nevét fel kell tüntetni a megjegyzések oszlopban.
A létesítmény szolgáltatási szintjét fel kell tüntetni a megjegyzések oszlopban.”; — a **** AD 2.22. pont helyébe a következő szöveg lép: „**** AD 2.22.
Repülési eljárások A feltételek és a repülési eljárások részletes leírása, beleértve a radar és/vagy ADS-B eljárásokat, amelyeket a repülőtéri légtér szervezése alapján vezettek be.
A repülőtéren alkalmazott, csökkent látási viszonyok között követendő eljárások, ha meghatároztak ilyeneket, a következők feltüntetésével: 1. futópálya (futópályák) és a hozzájuk tartozó berendezések, amelyek használata akkor engedélyezett, amikor csökkent látási viszonyok között követendő eljárások vannak érvényben, beleértve adott esetben az 550 m-nél kisebb futópálya menti látástávolság (RVR) mellett, műveleti engedménnyel végzett műve­ letekre vonatkozó eljárásokat is; 2. meghatározott meteorológiai körülmények, amelyek esetében csökkent látási viszonyok között köve­ tendő eljárások kezdeményezésére, alkalmazására és megszüntetésére kerülne sor; 3. csökkent látási viszonyok között követendő eljárások során alkalmazandó földi jelölések/fények; 4. megjegyzések.”